Elburs
Store norske leksikon,Geografi,Verdens geografi,Asia,Irans geografi
Elburs er en fjellkjede i nordlige Iran som strekker seg i en bue østover fra den aserbajdsjanske grensen, langs den sørlige delen av det Kaspiske hav, til Khorasan regionen i nordøst.
Fjellkjeden er omtrent 650 km lang, har en bredde på 80–150 km og dens gjennomsnittshøyde er på rundt 3300 meter over havet. Høyeste topp er den utdødde vulkanen og Irans høyeste fjell Demavend 5670 meter over havet.Elburs danner et skarpt klimatisk skille. Nordskråningen, mot det Kaspiske hav, er dekket av tett skog med blant annet bøk, eik, agnbøk og barlind, og har et fuktig klima med mye nedbør. Sørskråningen er dominert av einerkratt og deler regnes som ørken.Den nordvestre delen av Elburs blir brutt av elven Safid Rud. Elven er kilde til viktige irrigasjonskanaler i nærområdet og bidrar til energiforsyningen i Teheran. Les mer i Store norske leksikon Irans geografi Irans befolkning